Nafarroako Parlamentuko Eledunen Batzarrak, 2017ko azaroaren 27an egindako bilkuran, ondoko adierazpena onetsi zuen:

“1. Nafarroako Parlamentuak Nafarroako Foru Komunitatearen Hitzarmen Ekonomikoaren aldeko jarrera aldarrikatzen du; izan ere, gure foru araubidearen adierazpide garrantzitsu bat da, eta Nafarroako herritarrei dagokien eskubide historiko eta demokratiko bat.

2. Nafarroako Parlamentuak arbuiatu egiten ditu zenbait ordezkari politikoren adierazpenak, Nafarroaren elkartasuna auzitan jartzen dutenak, Nafarroako Foru Araubidearen Hitzarmen Ekonomikoa bezalako tresna bereki baten aurkako erasotzat jotzen dituelako.

3. Nafarroako Parlamentuaren ustez, lehenbailehen lortu beharra dago akordio bat, Nafarroaren eta Estatuaren arteko Hitzarmeneko ekarpena gaurkotuko duena indarreko bosturtekorako”.

Iruñean, 2017ko azaroaren 27an

Lehendakaria: Ainhoa Aznárez Igarza